CELEX: 32019R0590
Language: ro
Date: 2019-04-11 00:00:00
Title: Regulamentul de punere în aplicare (UE) 2019/590 al Comisiei din 11 aprilie 2019 de modificare a anexei I la Regulamentul de punere în aplicare (UE) 2018/659 în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe și a părților din teritoriile țărilor terțe autorizate pentru introducerea în Uniune a ecvideelor vii și a materialului seminal, a ovulelor și a embrionilor de ecvidee (Text cu relevanță pentru SEE.)

11.4.2019   
               
               
                  RO
               
               
                  Jurnalul Oficial al Uniunii Europene
               
               
                  LI 100/17
               
            
         REGULAMENTUL DE PUNERE ÎN APLICARE (UE) 2019/590 AL COMISIEI
         din 11 aprilie 2019
         de modificare a anexei I la Regulamentul de punere în aplicare (UE) 2018/659 în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe și a părților din teritoriile țărilor terțe autorizate pentru introducerea în Uniune a ecvideelor vii și a materialului seminal, a ovulelor și a embrionilor de ecvidee
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 3 alineatul (2) și articolul 9 alineatul (1) litera (c),
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (2), în special articolul 17 alineatul (3),
         având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (3), în special articolul 2 litera (i), articolul 12 alineatele (1), (4) și (5), articolul 13 alineatul (2) și articolele 15, 16, 17 și 19,
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 22 martie 2019, Consiliul European a adoptat Decizia (UE) 2019/476 (4) privind prelungirea termenului în temeiul articolului 50 alineatul (3) din TUE, de comun acord cu Regatul Unit. În conformitate cu decizia respectivă, în cazul în care Acordul privind retragerea nu este aprobat de Camera Comunelor până cel târziu la 29 martie 2019, termenul prevăzut la articolul 50 alineatul (3) din TUE se prelungește până la 12 aprilie 2019. Întrucât Acordul privind retragerea nu a fost aprobat până la 29 martie 2019, legislația Uniunii nu se va mai aplica în cazul și pe teritoriul Regatului Unit începând cu 13 aprilie 2019 („data retragerii”).
                  
               
                     (2)
                  
                  
                     Directiva 2009/156/CE prevede cerințe de sănătate animală care reglementează importul de ecvidee în Uniune. Directiva prevede că pot fi importate în Uniune doar ecvideele care provin dintr-o țară terță sau dintr-o parte a unei țări terțe inclusă într-o listă de țări terțe elaborată în conformitate cu directiva respectivă și care sunt însoțite de un certificat de sănătate conform unui model elaborat, de asemenea, în conformitate cu directiva respectivă.
                  
               
                     (3)
                  
                  
                     Directiva 92/65/CEE prevede cerințe de sănătate animală care reglementează importul în Uniune de material seminal, ovule și embrioni din specia ecvidee. Directiva prevede că pot fi importate în Uniune doar produsele care provin dintr-o țară terță sau dintr-o parte a unei țări terțe inclusă într-o listă de țări terțe elaborată în conformitate cu directiva respectivă și care sunt însoțite de un certificat de sănătate conform unui model elaborat, de asemenea, în conformitate cu directiva respectivă. Certificatul de sănătate trebuie să ateste că produsele provin din centre de colectare și depozitare autorizate sau de la echipe de colectare și producție autorizate care oferă garanții cel puțin echivalente cu cele stabilite în capitolul I din anexa D la directiva respectivă.
                  
               
                     (4)
                  
                  
                     Regulamentul de punere în aplicare (UE) 2018/659 al Comisiei (5) stabilește, printre altele, lista țărilor terțe și a părților din teritoriile țărilor terțe din care statele membre autorizează introducerea de ecvidee vii și de material seminal, ovule și embrioni de ecvidee.
                  
               
                     (5)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca țara respectivă și anumite teritorii dependente ale Coroanei Britanice să respecte condițiile prevăzute în Directivele 2009/156/CE și 92/65/CEE, precum și în Regulamentul de punere în aplicare (UE) 2018/659 pentru introducerea în Uniune a transporturilor de ecvidee vii și de material seminal, de ovule și de embrioni de ecvidee, după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (6)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și anumite teritorii dependente ale Coroanei Britanice ar trebui incluse în lista țărilor terțe și a părților din teritoriile țărilor terțe prevăzută în anexa I la Regulamentul de punere în aplicare (UE) 2018/659 autorizate pentru introducerea ecvideelor vii și a materialului seminal, a ovulelor și a embrionilor de ecvidee.
                  
               
                     (7)
                  
                  
                     În ceea ce privește statutul sanitar al ecvideelor din Regatul Unit al Marii Britanii și al Irlandei de Nord și din teritoriile dependente ale Coroanei Britanice, aceste țări ar trebui să fie incluse în grupul sanitar A și ar trebui să se autorizeze toate tipurile de introducere și introducerea tuturor categoriilor de ecvidee.
                  
               
                     (8)
                  
                  
                     Prin urmare, anexa I la Regulamentul de punere în aplicare (UE) 2018/659 ar trebui modificată în consecință.
                  
               
                     (9)
                  
                  
                     Prezentul regulament ar trebui să se aplice de la 13 aprilie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul de punere în aplicare (UE) 2018/659 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            El se aplică de la 13 aprilie 2019.
            Cu toate acestea, regulamentul nu se aplică în cazul în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 aprilie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 268, 24.9.1991, p. 56.
         
            (2)  JO L 268, 14.9.1992, p. 54.
         
            (3)  JO L 192, 23.7.2010, p. 1.
         
            (4)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).
         
            (5)  Regulamentul de punere în aplicare (UE) 2018/659 al Comisiei din 12 aprilie 2018 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (JO L 110, 30.4.2018, p. 1).
      
      
         
            ANEXĂ
            Tabelul prevăzut în anexa I la Regulamentul de punere în aplicare (UE) 2018/659 se modifică după cum urmează:
            
                        (a)
                     
                     
                        după rubrica referitoare la Insulele Falkland se introduc următoarele rânduri:
                        
                                    „GB
                                 
                                 
                                    Regatul Unit al Marii Britanii și Irlandei de Nord
                                 
                                 
                                    GB-0
                                 
                                 
                                    Întreaga țară
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                              
                                    GG
                                 
                                 
                                    Guernsey
                                 
                                 
                                    GG-0
                                 
                                 
                                    Întreaga țară
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”
                                 
                                 
                                     
                                 
                              
                  
                        (b)
                     
                     
                        după rubrica referitoare la Islanda se introduce următorul rând:
                        
                                    „JE
                                 
                                 
                                    Jersey
                                 
                                 
                                    JE-0
                                 
                                 
                                    Întreaga țară
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”